దీపావళి సంతోషంగా సాగాలంటే.. ఈ జాగ్రత్తలు తప్పనిసరి WATCH LIVE TV
‘సీఎం భరత్‌’కు ఏపీ ప్రభుత్వం భారీ ఆఫర్!
మహేష్ ఫ్యాన్స్‌కి గుడ్ న్యూస్.. ప్రిన్స్ అభిమానులు ఎప్పుడెప్పుడా అని ఎదురు చూస్తున్న ‘భరత్ అనే నేను’ ఏప్రిల్ 20 గ్రాండ్ రిలీజ్‌కు రెడీ కావడంతో ఈ మూవీ కోసం వేయికళ్లతో ఎదురుచూస్తున్నారు.
Samayam Telugu | Updated:
Apr 18, 2018, 10:42PM IST
మహేష్ ఫ్యాన్స్‌కి గుడ్ న్యూస్.. ప్రిన్స్ అభిమానులు ఎప్పుడెప్పుడా అని ఎదురు చూస్తున్న ‘భరత్ అనే నేను’ ఏప్రిల్ 20 గ్రాండ్ రిలీజ్‌కు రెడీ కావడంతో ఈ మూవీ కోసం వేయికళ్లతో ఎదురుచూస్తున్నారు. మిర్చి, శ్రీమంతుడు, జనతాగ్యారేజ్ లాంటి బ్లాక్ బస్టర్ హ్యాట్రిక్ హిట్ చిత్రాల తరువాత కొరటాల దర్శకత్వం వహిస్తుండటంతో ఈ మూవీపై విపరీతమైన అంచనాలు ఉన్నాయి. ఈ అంచనాలకు తగ్గట్టే ‘భరత్ అనే నేను’ టీజర్, ట్రైలర్, సాంగ్స్ ఆడియన్స్‌ను ఉర్రూతలూగిస్తున్నాయి.
ఇక చిత్రంలో బాలీవుడ్ బ్యూటీ కైరా అద్వానీ నటిస్తుండటం.. దేవి శ్రీ మ్యూజిక్ అందిస్తుండటంతో పాటు అన్నింటికీ మించి మహేష్ ముఖ్యమంత్రిగా నటిస్తుండటంతో సినీ, పొలిటికల్ సర్కిల్‌లో హాట్ టాపిక్‌గా మారింది ఈ చిత్రం. ఇదిలాఉంటే సుమారు 2000 థియేటర్స్‌లో భారీగా విడుదలౌతున్న ఈ చిత్రానికి ఎనిమిది రోజులపాటు డైలీ ఒక ప్రత్యేక షో ప్రదర్శించేందుకు ఏపీ ప్రభుత్వం అనుమతి ఇచ్చింది. నిర్మాతల అభ్యర్థన మేరకు ఆంధ్రప్రదేశ్‌లో ఈ నెల 20 నుంచి 27వ తేదీ వరకు ఉదయం 5 గంటల నుంచి పది గంటల మధ్య ప్రత్యేక షో ప్రదర్శించేందుకు అనుమతిస్తూ ప్రభుత్వం ఉత్తర్వులు జారీచేసింది. ఇప్పటికే ఈ మూవీపై మంచి బజ్ ఉండటానికి తోడు మరో షో కు పర్మిషన్ రావడంతో సినిమాకు కాస్త హిట్ టాక్ వచ్చిందంటే కలెక్షన్ల బాదుడికి కరువే ఉండదనేది మూవీ ఎక్స్‌పర్ట్స్ భావన. ఈ లెక్కన భరత్ ఎంట్రీతో బాక్సాఫీస్ చరిత్రలో పాత లెక్కలన్నీ తుడిచిపెట్టుకుపోయి.. కొత్త లెక్కల నమోదు కావడం ఖాయం గానే కనిపిస్తుంది.